หุ้นไทยภาคเช้าปิดบวก 19.37 จุด
เช้าวันนี้ดัชนีหุ้นไทยปิดที่ระดับ 935.71 จุด เพิ่มขึ้น 19.37 จุด หรือ 2.11% มีมูลค่าการซื้อขาย 13,542.86 ล้านบาท
25 ต.ค. 2554

เช้าวันนี้ดัชนีหุ้นไทยปิดที่ระดับ 935.71 จุด เพิ่มขึ้น 19.37 จุด หรือ 2.11% มีมูลค่าการซื้อขาย 13,542.86 ล้านบาท
ดัชนีหุ้นไทยเช้าวันที่ 25 ต.ค.54 ปรับตัวเพิ่มขึ้นแรง หลังนักลงทุนคาดหวังเชิงบวกต่อการแก้ไขปัญหาหนี้ยุโรป โดยเฉพาะการเพิ่มวงเงินกองทุนรักษาเสถียรภาพของยุโรป(EFSF) รวมทั้งการลดหนี้ให้กับกรีซ ขณะที่ปัญหาน้ำท่วมยังคงกดดันการลงทุนทำให้ดัชนีค่อนข้างผันผวน โดยดัชนีภาคเช้าปิดที่ระดับ 935.71 จุด เพิ่มขึ้น 19.37 จุด หรือ 2.11% มีมูลค่าการซื้อขาย 13,542.86 ล้านบาท
5 อันดับหุ้นที่มีมูลค่าการซื้อขายสูงสุด
1. PTTGC ปิดที่ 58.75 บาท เพิ่มขึ้น 4.75 บาท หรือ 8.80% มูลค่าการซื้อขาย 2,129.44 ล้านบาท2. PTT ปิดที่ 293 บาท เพิ่มขึ้น 9 บาท หรือ 3.17% มูลค่าการซื้อขาย 1,129.44 ล้านบาท3. SCC ปิดที่ 303 บาท เพิ่มขึ้น 14 บาท หรือ 4.84% มูลค่าการซื้อขาย 996.12 ล้านบาท4. KTB ปิดที่ 14.50 บาท เพิ่มขึ้น 0.60 บาท หรือ 4.32% มูลค่าการซื้อขาย  889.74 ล้านบาท5. KBANK ปิดที่ 120 บาท เพิ่มขึ้น 5 บาท หรือ 4.35% มูลค่าการซื้อขาย 739.68 ล้านบาท 
บริษัทหลักทรัพย์(บล.)ฟิลลิป ระบุว่า ตลาดหุ้นไทยดีดตัวขึ้น หลังจากในช่วงที่ไทยติดวันหยุดยาวตลาดหุ้นต่างประเทศปรับตัวขึ้นค่อนข้างแรงบนความคาดหวังเรื่องการแก้ไขปัญหาหนี้ยุโรป โดยดาวโจนส์ปิดบวก 2 วันทำการกว่า 370 จุด น้ำมันไนเมกซ์ดีดตัวขึ้นเกือบ 6 เหรียญ อย่างไรก็ดีการตัดสินใจขั้นสุดท้ายเรื่องหนี้ยุโรปจะมีขึ้นในการประชุมสุดยอดผู้นำยุโรปรอบสองในวันพุธนี้ แต่ผู้นำยุโรปยังคงมีความเห็นแตกต่างกัน เป็นอย่างมากในเรื่องขนาดความสูญเสียที่เอกชนผู้ถือครองพันธบัตรรัฐบาลกรีซจำเป็นต้องยอมรับ ขณะที่ปัจจัยลบภายในประเทศเรื่องภาวะน้ำท่วมเข้าสู่กรุงเทพฯจะเป็นตัวฉุดตลาดให้ยังอยู่ในกรอบแนวโน้มขาลงต่อไป สำหรับกลยุทธ์การลงทุนระยะสั้นแนะนำทยอยขายในช่วงดัชนีดีดตัว ให้แนวต้าน 921-930 จุด แนวรับ 910-900 จุด